CELEX: C2005/057/06
Language: hu
Date: 2005-03-05 00:00:00
Title: A Bíróság ítélete (első tanács) 2005. január 13-án a C-175/02. sz. (Hoge Raad der Nederlanden előzetes döntéshozatal iránti kérelme) F. J. Pape kontra Minister van landbouw, Natuurbeheer en Visserij ügyben (Állami támogatás – Az EK-Szerződés 93. cikkének (3) bekezdése [jelenleg az EK 88. cikk (3) bekezdése] – Tervezett támogatás – A tervezett intézkedések végrehajtásának tilalma a Bizottság végső határozata előtt – Részben a támogatási intézkedés finanszírozására szánt adó – A támogatás nyújtását megelőzően bevezetett adó)

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/4
            
         
      A BÍRÓSÁG ÍTÉLETE
   
   (első tanács)
   2005. január 13-án
   a C-175/02. sz. (Hoge Raad der Nederlanden előzetes döntéshozatal iránti kérelme) F. J. Pape kontra Minister van landbouw, Natuurbeheer en Visserij (1) ügyben
   (Állami támogatás - Az EK-Szerződés 93. cikkének (3) bekezdése [jelenleg az EK 88. cikk (3) bekezdése] - Tervezett támogatás - A tervezett intézkedések végrehajtásának tilalma a Bizottság végső határozata előtt - Részben a támogatási intézkedés finanszírozására szánt adó - A támogatás nyújtását megelőzően bevezetett adó)
   (2005/C 57/06)
   Az eljárás nyelve: holland
   A C-175/02. sz. ügyben a Bírósághoz az EK 234. cikke alapján a Hoge Raad der Nederlanden (Hollandia) által előterjesztett, az e bíróság előtt F. J. Pape és Minister van landbouw, Natuurbeheer en Visserij között folyamatban lévő eljárásban 2002. március 8-i határozattal benyújtott, a Bíróságnál 2002. május 13-án nyilvántartásba vett előzetes döntéshozatal iránti kérelem tárgyában, a Bíróság (első tanács), tagjai: P. Jann a tanács elnöke, A. Rosas, K. Lenaerts, S. von Bahr és K. Schiemann (előadó) bírák, főtanácsnok: L. A. Geelhoed, hivatalvezető: M.-F. Contet vezető tisztviselő, 2005. január 13-án meghozta ítéletét, amelynek rendelkező része a következő:
   Az EK-Szerződés 93. cikke (3) bekezdésének utolsó mondatában (jelenleg EK 88. cikk (3) bekezdésének utolsó mondata) előírt végrehajtási tilalom nem alkalmazandó egy adóra, ha ez az adó vagy a belőle származó bevétel egy meghatározott része nincsen kötelezően egy támogatás finanszírozásához rendelve.
   
      (1)  HL C 169., 2002.7.13.